अंबेदकर पथ में नाले की ढलाई का काम फिर शुरू
खाजपुराके अंबेदकर पथ में नाला बनाने का काम पिछले कई महीने से लटका पड़ा था। नाले की उड़ाही कर छोड़ दिया गया था और कचरा नाले में गिर रहा था। सिटीजन जर्नलिस्ट सर्वदेव सिंह (वरीय अधिवक्ता, हाईकोर्ट) ने डीबी स्टार को इसकी जानकारी दी थी। डीबी स्टार ने तीन जनवरी को इसे प्रकाशित किया था। अब नाले का निर्माण कार्य फिर से शुरू हो गया है। इससे लोगों ने राहत की सांस ली है। खाजपुरा के संयम प्रतीक अपार्टमेंट और पाम व्यू हॉस्पिटल के सामने यह नाला है। लगभग 100 मीटर नाले में पानी को रोककर सामुदायिक भवन के पास से नाला के बेस की ढलाई हो रही है। इस नाले के निर्माण के बाद सड़क पर साफ-सफाई भी ठीक से हो पाएगी और सड़क चौड़ी भी हो जाएगी। नाला निर्माण होने से बदबू से लोगों को छुटकारा मिल सकेगा। खास तौर से बरसात के दिनों में कच्चे नाले से लोगों की परेशानी बढ़ जाती थी। बच्चों को आने-जाने में खास तौर से परेशानी होती थी।
follow up
फीडबैक प्लीज़
अपनेसुझाव, खबर या कार्यक्रम के लिए मेल करें -
dbstarpatna@gmail.comयाbhaskarpatna@dbcorp.inपर।
अन्यथा, फोन करें - 0612-३९22000 पर।
hin_Deva hin_Deva eng_Latn hne_Deva hin_Deva zho_Hant awa_Deva